text: Høst som i gamle dage
  25 august 2012 kl. 13.24
  Det kan være svært at høste - selv efter 100 år gamle metoder - når det står ned i stænger.
  Hygum Hjemstavnsgård vil i disse dage gerne vise, hvordan man høstede for 100 år siden. 
  Men ligesom dengang er det meget svært, når himlens sluser har åbnet sig. 
  Udstillingen "Høsten gennem 100 år" åbnede torsdag, men lørdag var det meget svært at vise gæsterne ret meget. 
  Formanden sagde da også humoristisk til TV SYD: 
  - I dag kan folk først og fremmest opleve regnvejr. 
  Der var ikke meget høst med le, segl og selvbinder. 
  - Man høster ikke i regnvejr. Vi gør i hver fald ikke, grinede Gunnar Nielsen formand for Hygum Hjemstavnsgård. 
  Udstillingen varer til og med søndag.
  